เรื่องร้องเรียน: บริเวณสะพานลอยข้ามระหว่างตึกเอฟบีทีและสนามกีฬากกท มีคนเหมือนคนสติไม่ดีที่เขามาหลับนอนอยู่ข้างบนสะพานทั้งอุจจาระและปัสสาวะบนสะพานทำให้ส่งกลิ่นเหม็นแล้วก็อาจจะเกิดอันตรายต่อคนเดินไปเดินมาได้ผมไม่รู้ว่าเค้าเป็นคนสติไม่ดีหร่อไม่ รบกวนหน่วยงานที่เกี่ยวข้องมาดูแลจัดการกับเรื่องนี้หน่อยครับ
การดำเนินการของเจ้าหน้าที่: สำนักงานเขตบางกะปิ โดยฝ่ายเทศกิจได้ลงพื้นที่ตรวจสอบกรณีดังกล่าวแล้ว พบเป็นบุคคลเร่ร่อน จำนวน 1 ราย หลับนอนอยู่บนสะพานลอยคนข้ามระหว่างตึกเอฟบีทีกับการกีฬาแห่งประเทศไทย ในเบื้องต้นเจ้าหน้าที่ได้ประชาสัมพันธ์ พร้อมทั้ง ผลักดันเพื่อมิให้สร้างความเดือดร้อนรำคาญแก่ประชาชนที่สัญจรผ่านไป-มา บริเวณดังกล่าว โดยบุคคลเร่ร่อนยินยอมออกไปจากพื้นที่โดยดี  ซึ่งกรณีนี้จักได้ประสานหน่วยงานที่เกี่ยวข้องดำเนินการตามอำนาจหน้าที่ต่อไป อย่างไรก็ดีจักได้ให้เจ้าหน้าที่คอยติดตามตรวจสอบและกวดขันอย่างต่อเนื่อง เพื่อบังคับการให้เป็นไปตามกฎหมายและเพื่อบรรเทาปัญหาความเดือดร้อนของประชาชนให้หมดไป
ความเห็นของผู้แจ้ง: ขอบคุณครับ
พื้นที่: แขวงหัวหมาก เขตบางกะปิ กรุงเทพมหานคร